
R E F E R A T
privind aprobarea contractului de asociere dintre Municipiul Timişoara şi Uniunea Scriitorilor din România în vederea tipăririi 
revistei „Orizont” 

Conform adresei nr. SC2008-000385/10.01.2008 prin care Uniunea Scriitorilor din România solicită tipărirea revistei „Orizont”, propunem aprobarea contractului de asociere dintre Municipiul Timişoara şi Uniunea Scriitorilor din România pentru organizarea acestei acţiuni.

Publicaţie a Uniunii Scriitorilor din România şi a Filialei acesteia din Timişoara, revista „Orizont” a reflectat permanent, la un înalt standard de calitate literară şi publicistică, potenţialul de creativitate locală, cu o firească deschidere spre cultura naţională şi internaţională. „Orizontul”, aşa cum o dovedesc nenumărate menţionări publice, de impact, a devenit una din mărcile culturale de prestigiu asociate Timişoarei. 

Prin urmare, propunem alocarea sumei de 19.000 lei de la bugetul local, pe anul 2008, începând cu luna ianuarie, din Subcap.67.02.05.50 "Alte acţiuni culturale " pentru acest proiect.


Alăturat anexăm toate documentele depuse pentru susţinerea proiectului de hotărâre de consiliu. 

